CELEX: C2007/283/38
Language: fi
Date: 2007-11-24 00:00:00
Title: Asia C-438/07: Kanne 19.9.2007 — Euroopan yhteisöjen komissio v. Ruotsin kuningaskunta

24.11.2007   
            
            
               FI
            
            
               Euroopan unionin virallinen lehti
            
            
               C 283/21
            
         Kanne 19.9.2007 — Euroopan yhteisöjen komissio v. Ruotsin kuningaskunta
   (Asia C-438/07)
   (2007/C 283/38)
   Oikeudenkäyntikieli: ruotsi
   Asianosaiset
   
      Kantaja: Euroopan yhteisöjen komissio (asiamiehet: L. Parpala, M. Patakia ja S. Pardo Quintillán)
   
      Vastaaja: Ruotsin kuningaskunta
   Vaatimukset
   Komissio vaatii, että yhteisöjen tuomioistuin
   
               —
            
            
               toteaa, että vastaaja ei ole noudattanut yhdyskuntajätevesien käsittelystä 21.5.1991 annetun neuvoston direktiivin 91/271/ETY, (1) sellaisena kuin se on muutettuna 27.2.1998 annetulla komission direktiivillä 98/15/EY, (2) 5 artiklan 2 kohtaa, 5 artiklan 3 kohtaa eikä 5 artiklan 5 kohtaa. Laiminlyönti muodostuu siitä, että vastaaja ei ole varmistanut, että taajamien, joiden asukasvastineluku (avl) on suurempi kuin 10 000, yhdyskuntajätevesien puhdistamojen kaikki päästöt, jotka johdetaan suoraan haavoittumiselle alttiille alueille tai niiden valuma-alueille, täyttävät direktiivin 91/271/ETY liitteessä 1 säädetyt sovellettavat vaatimukset 31.12.1998 mennessä
            
         
               —
            
            
               velvoittaa Ruotsin kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ruotsi luokitteli vuonna 1994 kaikki vesistönsä haavoittumiselle alttiiksi alueiksi. Vuosina 1998 ja 2000 Ruotsi vahvisti tämän luokittelun Euroopan yhteisöjen komissiolle ja ilmoitti, että käytetty kriteeri oli rehevöityminen ja että kyseessä olevat vesistötyypit ratkaisevat, minkä tyyppistä jäteveden jälkikäsittelyä tarvitaan.
   Ruotsin viranomaiset väittävät, että typenpoistoa ei tarvita, kun on kyse päästöistä, jotka päätyvät Itämereen taajamista, joiden avl on suurempi kuin 10 000, Norrtäljen kunnan pohjoispuolisilla alueilla. Typenpoisto suoritetaan näin ollen yksinomaan rannikkoalueilla Norrtäljen kunnan ja Norjan rajan välillä. Ruotsin viranomaiset väittävät myös, että typpipäästöt taajamista, joiden avl on suurempi kuin 10 000, Keskisessä Etelä-Ruotsissa eivät myötävaikuta rannikkovesien rehevöitymiseen, koska kulkeutumisessa saastumisen lähteeltä valuma-alueen läpi mereen tapahtuu riittävä luonnollinen typen pidätys.
   Komissio väittää, että on olemassa tieteellisiä todisteita siitä, että fosfori ja typpi ovat tärkeimmät syyt Itämeren rehevöitymiseen. Fosfori- ja typpipäästöt rannikkovesiin leviävät Itämeren muihin osiin, ja päästöt sisävesiin, jotka sijaitsevat Itämeren valuma-alueilla, myötävaikuttavat tähän rehevöitymiseen.
   Tämän vuoksi asianomaisten puhdistamojen on poistettava yleisesti niiden yhdyskuntajätevesien typpi, jotka ovat peräisin yli 10 000 avl:n taajamista ja jotka johdetaan suoraan haavoittumiselle alttiille alueille tai niiden valuma-alueille.
   Tällaisten toimenpiteiden toteuttamatta jättäminen merkitsee direktiivin 91/271/ETY, sellaisena kuin tämä direktiivin on muutettuna komission direktiivillä 98/15/EY, ja erityisesti sen 5 artiklan 2 kohdan, 5 artiklan 3 kohdan ja 5 artiklan 5 kohdan noudattamatta jättämistä.
   
      (1)  EYVL L 135, s. 40.
   
      (2)  EYVL L 67, 7.3.1998, s. 29.